Suunnistuksen lajikokeilu
2026-09-17 18:00 - 20:00 UTC | Kauppi
Haluaisitko notkeuttaa ruostuneita suunnistustaitojasi? Tai etkö ole koskaan vielä päässyt kartan ja kompassin kanssa metsästämään rasteja, mutta suunnistus kiinnostaa? Nyt olisi mahdollista päästä kokeilemaan lajia Pyrinnön ammattilaisten ohjauksessa.
Suunnistuksen lajikokeilu sopii niin aloittelijoille kuin vähän taitoa jo kartuttaneille. Ilta alkaa perehdytyksellä sisältäen opastuksen kartan lukemiseen, karttamerkkeihin ja kompassin käyttöön.
Suositeltavaa on ottaa oma kompassi mukaan. Mikäli se ei onnistu, järjestämme lainakompassin lajikokeilua varten.
Hinta 5€/henkilö, max. 4 henkilöä/ilmoittautuminen. Tapahtumaan suositusikäraja on viidestä ikävuodesta ylöspäin. Lapset voivat osallistua vain aikuisen kanssa.
Ilmoittautuminen 2.9. mennessä tästä linkistä.
Noudatamme tapahtumissamme Insinööriliiton turvallisemman tilan periaatetta. Lisätietoja aiheesta tästä linkistä.
